ร้านตั้งอยู่ : ถนนถลาง คนเดินหลาดใหญ่ 
เปิดทุกวัน ตั้งแต่ 11:00 - 20:30 น. 

คุณลุงที่อยู่ในร้าน บริการดีมากๆ พาเดินชมขนมต่างๆ แนะนำ บอกชื่อ ให้เราได้รู้จัก ได้ยินชื่อก็ไม่คุ้นหูซะแล้วเรา ฮ่าๆ มันแปลกดี

ร้านขนมพื้นเมืองภูเก็ต มีหลากหลาย ทั้งคาวหวาน อย่างเช่น ทุเรียนกรอบ พังเป๊ยะ เต้าส้อ ลูกอมท็อปฟี่แบบโบราณ น้ำพริกกุ้งเสียบแม่จู้ชื่อดัง 
ราคาไม่แพง ขายปลีก-ส่ง

ก่อนกลับก็อย่าลืมแวะ มาอุดหนุน ซื้อไปฝากเพื่อน พี่น้อง ญาติมิตร สหายกันนะครับ มาที่เดียว เผลอๆ ได้ไปหลายอย่าง ไม่ซ้ำใครแน่นอน

น้ำพริกกุ้งเสียบแม่จู้ นำมาทานคู่กับข้าวสวยร้อนๆ +ไข่เจียว อร่อย เผ็ด เข้ากันสุดๆ 

เต้าส้อ รวมรส ส่วนตัว ชอบไส้หวาน รองลงมาไส้ถั่วดำ อร่อยมากๆ ไส้ที่เหลือรสชาติออกเค็มๆ ไม่โดนใจเท่าไหร่

พังเปี๊ยะ ขนมก้อนกลมๆ แป้งสีขาว กรอบๆ ไม่มีไส้ แต่เมื่อทานแล้ว เหนียวนุ่ม รสหวาน

ขนมไข่พ่อเฒ่า ขนมเป็นแท่งๆ สีขาว คลุกด้วยแป้ง กลิ่นหอม รสหวาน แต่ที่สงขลาจะเป็นสีเขียว  มีอีกชื่อนึง จำไม่ได้ แหม่! ตั้งชื่อไข่พ่อเฒ่าขนาดนี้ ใครจะไปรู้เนาะ ฮ่าๆ 